তাহিরপুরে ১১ বছরের শিশুকন্যার আত্মহত্যা
সুনামগঞ্জের তাহিরপুরে বসতঘরের তীরের সঙ্গে গলায় ওরনা পেঁচিয়ে তাসলিমা বেগম (১১) নামের এক শিশুকন্যা আত্মহত্যা করেছে।







রোববার দুপুরে উপজেলার শ্রীপুর উওর ইউনিয়নের সীমান্তবর্তী বড়ছড়া গ্রামে এ ঘটনা ঘটে। বিকালে পুলিশ ওই শিশুর লাশ উদ্ধার করে সদর হাসপাতালের মর্গে পাঠিয়েছে।




নিহত তাসলিমা উপজেলার শ্রীপুর উওর ইউনিয়নের সীমান্তবর্তী বড়ছড়া গ্রামের কয়লা শ্রমিক ইসমাইল হোসেনের মেয়ে।
নিহতের পারিবারিক সুত্র জানায়, রোববার বেলা ১২টার দিকে পরিবারের সবার অলক্ষে বসতঘরের তীরের সঙ্গে গলায় ওরনা পেঁচিয়ে আত্মহত্যা করে। বড়বোনের এ অবস্থা দেখতে পেয়ে ৭ বছরের সহোদর ছোট বোন পার্শ্ববর্তী ট্যাকেরঘাট কোয়ারিতে কয়লা উক্তোলন কাজে থাকা বাবা-মাকে খবর দিয়ে বাড়ি নিয়ে আসে। খবর পেয়ে পুলিশ লাশ উদ্ধার করে।
ইসমাইল হোসেন যুগান্তরকে বলেন, সকালে আমি ও আমার স্ত্রী বাড়ির পার্শ্বের কোয়ারিতে কয়লা তুলতে চলে যাই। এরপর তাসলিমা আমাদের নাস্তা দিয়ে ফের বাড়িতে ফিরে আসে। আমার মেয়ে কী কারণে আত্মহত্যা করলো তা বলতে পারছি না।
তাহিরপুর থানার এসআই পার্ডন সিংহ যুগান্তরকে বললেন, লাশ ময়নাতদন্তের জন্য মর্গে পাঠানো হয়েছে।

সুনামগঞ্জের তাহিরপুরে বসতঘরের তীরের সঙ্গে গলায় ওরনা পেঁচিয়ে তাসলিমা বেগম (১১) নামের এক শিশুকন্যা আত্মহত্যা করেছে।